
J e g y z ő k ö n y v

Készült a Bácsalmás Város Önkormányzata Képviselő-testületének 2010. október 12-én, 14 órai kezdettel, a Polgármesteri Hivatal földszinti tanácskozótermében megtartott alakuló üléséről. 

Jelen vannak:

dr.Bakó Mária Lujza korelnök – képviselő, Németh Balázs polgármester, Bailo Amadou, Bánfi Attila, Nagy Gábor, Pálmai Zoltán, dr.Tanács Róbert, Tóth Árpád, Turcsányi Csaba képviselők (9 fő)
Dr. Keresztury Monika jegyző, Kozák Gáborné aljegyző, Farkas Zoltánné szociális, egészségügyi és családvédelmi osztályvezető, Váczi Julianna gazdasági osztályvezető,

Mészáros Istvánné civil szervezetek delegáltja, dr.Sövény Mihály HVB elnök, Skribanek István HVB elnökhelyettes, Bányai Gábor országgyűlési képviselő, Mancz Ferenc korábbi alpolgámester, Agócs László, Benák Róbert, Farkas Zoltán, Rostás Tibor, dr.Száhl Imre, Szente Tibor korábbi képviselők, Kószóné Petrekanics Valéria HKÖK, Horváthné Harton Anna NKÖK, Taszler Tiborné Óvodavezető, Kovács B. Károlyné iskolaigazgató, Kerényiné Szalai Katalin gimnázium igazgató, Nyáriné Farkas Orsolya intézményvezető, Ódorné Sövény Rita könyvtárvezető, Barta Tiborné BÖKK Nkft. ügyvezető, Száhl Imre Innovatív Nkft., Prikidánovics Antal kistérségi munkaszervezet-vezető, Bergmann János apát, Feketéné Ónodi Erzsébet, Udvardyné Major Terézia Közösségi Ház, Ódor Anna Vöröskereszt, Dezső Mihály Tűzoltó Köztestület, Vízi Mártonné postahivatal, Bakos Zoltán munkaügyi központ, Kúthy Jánosné nyugdíjas klub, Páncsics János PVSE-vezető, Tanács Attila Bácsalmási Sprint SE, Zátonyi Sándor Jurinovics SE, Pap Ágnes FIDESZ helyi szervezete, Petrekanics Istvánné MSZP helyi szervezete, Daám Tibor LMP helyi szervezete, Tumbász Mária Magdolna Vagyonvédelmi Közalapítvány, Csőke Gyula, dr.Ujlaki Eszter, dr.Sövény Mihályné, dr.Nyúl Tamás, Bács TV és Bácska TV képviselője.

Jegyzőkönyvvezető: dr.Páncsics Piroska testületi ügyintéző
dr. Bakó Mária Lujza korelnök: Köszönti a megjelenteket, Bányai Gábor országgyűlési képviselő urat, a megválasztott polgármestert, Németh Balázst és valamennyi képviselőt, Jegyző Asszonyt, Aljegyző Asszonyt, a hivatal osztályvezetőit, dolgozóit, a választópolgárokat és valamennyi jelenlévőt.
A helyi önkormányzatokról szóló 1990. évi LXV. törvény 30. §-a alapján a képviselő-testület az alakuló ülését a választást követő tizenöt napon belül tartja meg. Az alakuló ülést a legidősebb települési képviselő, mint korelnök vezeti.

Felkéri a jelenlévőket, hogy együtt énekeljék el a Himnuszt.
A Képviselő-testület és szervei Szervezeti és Működési Szabályzatáról szóló önkormányzati rendelet alapján javaslatot tesz a jegyzőkönyv hitelesítőkre, abc szerint Bailo Amadou és Bánfi Attila személyében.

Szavazásra bocsátja a jegyzőkönyv hitelesítők személyének elfogadását. 
A Képviselő-testület a javaslatot 9 igen szavazattal (egyhangúlag) elfogadja és a következő határozatot hozza:

387/2010. (X. 12.) Bácsalmás v. öh.

Jegyzőkönyv-hitelesítők kijelölése 
Határozat
Bácsalmás Város Önkormányzatának Képviselő-testülete Bailo Amadou és Bánfi Attila képviselőket jelöli ki jegyzőkönyv-hitelesítőknek.

-  .  -

dr. Bakó Mária Lujza korelnök: Javaslatot tesz az ülés napirendjére (a kiküldött meghívó szerint) és szavazásra bocsátja annak elfogadását.

A Képviselő-testület a napirendet 9 igen szavazattal (egyhangúlag) elfogadja és a következő határozatot hozza:

388/2010. (X. 12.) Bácsalmás v. öh.

Napirend megállapítása
Határozat

Bácsalmás Város Önkormányzatának Képviselő-testülete az alábbi napirendi pontokat tárgyalja meg:

1. A Helyi Választási Bizottság tájékoztatója a választás eredményéről, valamint a megbízólevelek átadása 

2. A képviselők és a polgármester eskütétele

3. A polgármester programjának ismertetése 

4. A Szervezeti és Működési Szabályzatról szóló 12/2009. (VII. 2.) rendelet módosítása 

5. A Képviselő-testület állandó bizottságainak megválasztása, nem képviselő-testületi tagok eskütétele 

6. Alpolgármester megválasztása titkos szavazással és eskütétele 

7. A polgármester illetményének és költségtérítésének megállapítása 

8. Az alpolgármester tiszteletdíjának és költségtérítésének megállapítása 

9. Előző főállású polgármester juttatása

10. Megbízás adása a Szervezeti és Működési Szabályzat - 12/2009. (VII. 2.) rendelet – felülvizsgálatára 


11. Egyebek 

-  .  -

1. napirendi pont
A Helyi Választási Bizottság tájékoztatója a választás eredményéről, valamint a megbízólevelek átadása 

dr. Bakó Mária Lujza korelnök: Felkéri Skribanek Istvánt, a helyi választási bizottság elnökhelyettesét a választás végleges eredményének ismertetésére és a megbízólevelek átadására.

Skribanek István HVB elnökhelyettes: A Helyi Választási Bizottság tagjait 2010. augusztus 10-én választotta meg a Képviselő-testület. A HVB 2010. augusztus 12-én tartotta alakuló ülését, elnöknek dr.Sövény Mihályt, elnökhelyettesnek Skribanek István választotta a bizottság. Mivel dr.Sövény Mihály fia is indult helyi önkormányzati képviselő-jelöltként a választáson, így az elnök bejelentette összeférhetetlenségét. 
A választási bizottság 4 polgármester jelöltet és 30 egyéni képviselőjelöltet vett nyilvántartásba. 2010. szeptember 10-én ellenőrizte és fogadta el a bizottság a szavazólapok adattartalmát. 

A kampány ideje alatt bejelentés nem érkezett a HVB-hoz.

A szavazás napján, október 3-án hat szavazókör működött a településen. Bácsalmáson 5978 választásra jogosult személyből 2372 fő szavazott, ami 39,65 %-os részvételi arányt jelent.
A polgármester választás eredménye:

Németh Balázs jelöltre leadott szavazatok száma 1260 (54,12 %), Zalántai Endre jelöltre leadott szavazatok száma 864 (37,11 %), Osztrogonácz Jenő jelöltre leadott szavazatok száma 141 (6,06 %), Agócs László jelöltre leadott szavazatok száma 63 (2,71 %). A megválasztott polgármester Németh Balázs.
A leadott szavazatok alapján megválasztott képviselők a következők: Tóth Árpád, dr.Tanács Róbert, Nagy Gábor, Bánfi Attila, Pálmai Zoltán, dr.Bakó Mária Lujza, Turcsányi Csaba és Bailo Amadou. 

Az eredmény megállapítása pontosan, jogszerűen történt, az eredményt megállapító határozat ellen fellebbezést nem nyújtottak be, így a választás eredménye 2010. október 6. napján jogerőre emelkedett.
Ezt követően átadja a megbízóleveleket a képviselők és a polgármester részére.
Gratulál valamennyiüknek, munkájukhoz jó erőt, egészséget kíván és kéri, hogy döntéshozáskor mindig a városérdek vezérelje őket a választók megelégedésére.

dr. Bakó Mária Lujza korelnök: Szavazásra bocsátja a határozati javaslat elfogadását.
A Képviselő-testület a határozati javaslatot 9 igen szavazattal (egyhangúlag) elfogadja és a következő határozatot hozza:

389/2010. (X. 12.) Bácsalmás v. öh.

Bácsalmás Város Önkormányzatának

Képviselő-testülete
Határozat

Bácsalmás Város Önkormányzatának Képviselő-testülete a 2010. október 3-i önkormányzati választás eredményeként a Helyi Választási Bizottság tájékoztatója alapján veszi tudomásul a Képviselő-testület összetételét.

Polgármester
Németh Balázs

Képviselők: 

Bailo Amadou




dr.Bakó Mária Lujza




Bánfi Attila




Nagy Gábor




Pálmai Zoltán




dr.Tanács Róbert 




Tóth Árpád




Turcsányi Csaba

-  .  -

2. napirendi pont

A képviselők és a polgármester eskütétele

dr. Bakó Mária Lujza korelnök: Az Ötv. 19. § (1) bekezdése alapján a települési képviselő az alakuló ülésen, illetve a megválasztását követő első ülésen esküt tesz. Az Ötv. 32. §-a a polgármester tekintetében hasonlóan fogalmaz azzal, hogy a polgármester a megválasztását követően esküt tesz a képviselő-testület előtt.

Kéri, hogy a jelenlévők álljanak fel, és először a képviselők, majd a polgármester úr tegye le az esküt/fogadalmat. 

Felkéri Skribanek István HVB-elnökhelyettest az eskü-, fogadalomtétel előmondására a képviselők tekintetében:
„Én, (a képviselő neve) esküszöm, hogy hazámhoz, a Magyar Köztársasághoz hű leszek; az Alkotmányt a többi jogszabállyal együtt megtartom és megtartatom; a tudomásomra jutott titkot megőrzöm; képviselői tisztségemből eredő feladataimat Bácsalmás fejlődésének előmozdítása és az Alkotmány érvényesülése érdekében lelkiismeretesen teljesítem.

(A megválasztott önkormányzati tisztségviselő meggyőződése szerint)

Isten engem úgy segéljen!”

Felkéri Skribanek István HVB-elnökhelyettest az eskü-, fogadalomtétel előmondására a polgármester tekintetében:

„Én, (név) esküszöm, hogy hazámhoz, a Magyar Köztársasághoz hű leszek; az Alkotmányt a többi jogszabállyal együtt megtartom és megtartatom; a tudomásomra jutott titkot megőrzöm; polgármesteri tisztségemből eredő feladataimat Bácsalmás fejlődésének előmozdítása és az Alkotmány érvényesülése érdekében lelkiismeretesen teljesítem.

(A megválasztott önkormányzati tisztségviselő meggyőződése szerint)

Isten engem úgy segéljen!”

dr. Bakó Mária Lujza: Megkéri a Polgármestert és a Képviselőket, hogy az esküokmányt írják alá.

-  .  -
3. napirendi pont

A polgármester programjának ismertetése 

dr. Bakó Mária Lujza korelnök: Felkéri Németh Balázs polgármestert programjának ismertetésére.
Németh Balázs polgármester: A Helyi Választási Bizottság elnökhelyettese által nyújtott tájékoztatóból is kiderült, hogy a választásra jogosultak 60 %-a nem járult az urnákhoz.
Polgármesteri megbízását a választóktól 4 évre kapta, amit elsősorban Bácsalmás érdekében kíván hasznosítani. A városnak 20-30 évre szóló stratégia kidolgozására van szüksége, ez után következhet a 4 évre szóló gazdasági program kialakítása. A stratégia kimunkálásához kéri mindenki segítségét. 

A városnak 3.700 svájci frank tartozása van, ezért feszes költségvetést kell végigvinni, mely sok feladatot jelent, olyanokat, melyek nem kerülnek pénzbe, hanem a szervezési kérdések körébe tartoznak.

Az önkormányzati törvény és a hatályos jogszabályok felsorolják az önkormányzatok kötelező feladatait, melytől eltérni nem lehet. Kiemelt cél az intézmények biztonságos működtetése. Bár a gimnázium működtetése nem kötelező feladata a városnak, de minden el fog követni a további működtetés biztosítására.

A város gazdasága motorjának újraindítására van szükség, a termőföld értéke, az emberek szorgalma a város felemelkedésének biztosítéka.
Megköszöni a korábbi polgármester Zalántai Endre és az előző képviselők a város érdekében kifejtett munkáját.

-  .  -

4. napirendi pont

Bácsalmás Város Képviselő-testülete és szervei Szervezeti és Működési Szabályzatáról szóló 12/2009.(VII.2.) önkormányzati rendelet módosítása

(Az előterjesztés a jegyzőkönyv melléklete.)

dr. Bakó Mária Lujza korelnök: Felkéri Németh Balázs polgármestert az előterjesztés ismertetésére.
Németh Balázs polgármester: A 2010. október 3-i önkormányzati választások és a helyi önkormányzati képviselők és polgármesterek választásáról szóló 2010. évi L. törvény 4.§ d) pontja, mely a testület létszámát is meghatározza, szükségessé teszi Bácsalmás Város Képviselő-testülete és szervei Szervezeti és Működési Szabályzatáról szóló 12/2009.(VII.2.) rendelete módosítását.

A helyi önkormányzati képviselők és polgármesterek választásáról szóló 2010. évi L. törvény 4.§ d) pontja alapján Bácsalmás városban 8 fő képviselőt választottak meg a korábbi 13 fő helyett. Emiatt a Rendelet 9.§ (1) bekezdését módosítani szükséges.

A Rendelet 10.§ (2) bekezdése meghatározza az alakuló ülés napirendjét, ezen belül az e) pontban korábban úgy került szabályozásra az ülés vezetése, hogy a polgármester illetményének és költségtérítésének megállapítása után a polgármester átveszi az ülés vezetését a korelnöktől. A Belügyminisztérium módszertani ajánlást tett közzé a Képviselő-testület 2010. évi alakuló ülése előkészítéséhez annak érdekében, hogy az önkormányzatok egységes jogalkalmazást folytassanak. Az ajánlásban került megfogalmazásra, hogy az alakuló ülést végig a korelnök vezesse. 

Ennek figyelembevételével törölni javasolja a Rendelet 10.§ (2) bekezdés e) pontjának zárójeles részét: (A polgármester átveszi az ülés vezetését.)

A Rendelet 62. § (1) bekezdése határozza meg a bizottsági szerkezetet és a bizottságok létszámát. Mivel a helyi önkormányzati képviselők és polgármesterek választásáról szóló 2010. évi L. törvény 4.§ d) pontja Bácsalmás vonatkozásában a képviselők számát a korábbi 13 fő helyett 8 főben határozza meg, ezért célszerű az állandó bizottságok létszámának módosítása, csökkentése is. Ennek értelmében javasolja, hogy a bizottságok létszámát a következők szerint határozza meg a testület: 

Humánpolitikai Bizottság 5 fő

Jogi és Ügyrendi Bizottság 3 fő

Pénzügyi és Fejlesztési Bizottság 5 fő

Javasolja továbbá, hogy a rendelet hatályba lépésének időpontját a jogszabályszerkesztésről szóló 61/2009.(XII.14.) IRM rendelet 80.§ b) pontja alapján az elfogadást követően határozza meg a testület.

dr.Bakó Mária Lujza levezető elnök: Észrevétel, hozzászólás nincs, szavazásra bocsátja a rendelet tervezet elfogadását.

A Képviselő-testület a rendelet tervezetet 9 igen szavazattal (egyhangúlag) elfogadja és a következő rendeletet alkotja:

Bácsalmás Város Önkormányzat Képviselő-testületének

27/2010. (X.12.) önkormányzati rendelete

Bácsalmás Város Képviselő-testülete és szervei 

Szervezeti és Működési Szabályzatáról szóló 12/2009. (VII.2.) rendelet módosításáról

Bácsalmás Város Önkormányzat Képviselő-testülete a helyi önkormányzatokról szóló 1990. évi LXV. törvény 18. § (1) bekezdésében kapott felhatalmazás alapján Bácsalmás Város Képviselő-testülete és szervei Szervezeti és Működési Szabályzatáról szóló 12/2009. (VII.2.) rendeletét (a továbbiakban: Rendelet) az alábbiak szerint módosítja:

1. §

A Rendelet 9. § (1) bekezdése helyébe a következő rendelkezés lép:

„(1) A Képviselő-testület létszáma 8 fő”

2.§

A Rendelet 10. § (2) e) pontja helyébe a következő rendelkezés lép:

„e) a polgármester illetményének és költségtérítésének megállapítása;”

3.§

A Rendelet 62. § (1) bekezdése helyébe a következő rendelkezés lép:

„(1) A Képviselő-testület a következő állandó bizottságokat hozza létre:


A bizottság megnevezése


létszáma


Humánpolitikai Bizottság


5 fő


Jogi és Ügyrendi Bizottság


3 fő


Pénzügyi és Fejlesztési Bizottság

5 fő”

4.§

A Rendelet 1. sz. függeléke helyébe jelen rendelet 1. sz. függeléke lép.

5.§

Ez a rendelet elfogadását követően, 2010. október 12. napján 14 óra 38 perckor lép hatályba.

Bácsalmás, 2010. október 12.


Németh Balázs 
Dr. Keresztury Monika 


polgármester
jegyző

Záradék:

A rendelet kihirdetésre került: 2010. október 12. napján 14 óra 36 perckor


Dr. Keresztury Monika 


jegyző

1. sz. függelék

A Képviselő-testület tagjainak névsora

Németh Balázs polgármester

Bailo Amadou képviselő

dr.Bakó Mária Lujza képviselő

Bánfi Attila képviselő

Nagy Gábor képviselő

Pálmai Zoltán képviselő

dr.Tanács Róbert képviselő

Tóth Árpád képviselő

Turcsányi Csaba képviselő

-  .  -

dr.Bakó Mária Lujza levezető elnök szünetet rendel el a rendelet kihirdetése idejére.
-  .  -

5. napirendi pont

A Képviselő-testület állandó bizottságainak megválasztása, nem képviselő-testületi tagok eskütétele 


(Az előterjesztés a jegyzőkönyv melléklete.)
Németh Balázs polgármester: A Képviselő-testület az előző napirendi pont keretében elfogadta az SZMSZ módosítását, mely a bizottságok létszámát is meghatározta.

Az alábbiak szerint tesz javaslatot a bizottsági tagságra:

A Humánpolitikai Bizottság 


elnökének: 
Pálmai Zoltán képviselőt, 


tagjainak:  
Bánfi Attila képviselőt, 




dr.Tanács Róbert képviselőt,


 
      
Kerényiné Szalai Katalin nem képviselőt 


 
      
Pap Ágnes nem képviselőt javasolja. 

A Jogi és Ügyrendi Bizottság


elnökének: 
Nagy Gábor képviselőt, 


tagjainak:  
dr.Bakó Mária Lujza képviselőt, 


 
      
dr.Ujlaki Eszter nem képviselőt javasolja. 

A Pénzügyi és Fejlesztési Bizottság 


elnökének: 
Turcsányi Csaba képviselőt, 


tagjainak:  
Bailo Amadou képviselőt, 




Bánfi Attila képviselőt,


 
      
Csőke Gyula nem képviselőt 




dr.Sövény Mihályné nem képviselőt javasolja.

dr.Bakó Mária Lujza korelnök: Kérdezi az érintetteket, tudják-e vállalni ezt a megbízást. 
Valamennyi jelölt az ülésen, szóban nyilatkozik, hogy a jelölést elfogadja, majd arról, hogy egyet értenek a nyílt ülésen történő megválasztásukkal. 
A jelöltek külön-külön bejelentik, hogy a személyüket érintő szavazásban nem vesznek részt. 
dr.Bakó Mária Lujza korelnök: További észrevétel, hozzászólás nincs, szavazásra bocsátja Pálmai Zoltán képviselő jelölését a Humánpolitikai Bizottság elnökének.
A Képviselő-testület a javaslatot 8 igen szavazattal (1 fő nem vett részt a szavazásban) elfogadja.
Szavazásra bocsátja dr.Tanács Róbert képviselő jelölését a Humánpolitikai Bizottságba.
A Képviselő-testület a javaslatot 8 igen szavazattal (1 fő nem vett részt a szavazásban) elfogadja.
Szavazásra bocsátja Bánfi Attila képviselő jelölését a Humánpolitikai Bizottságba.

A Képviselő-testület a javaslatot 8 igen szavazattal (1 fő nem vett részt a szavazásban) elfogadja.
Szavazásra bocsátja Kerényiné Szalai Katalin nem képviselő jelölését a Humánpolitikai Bizottságba.

A Képviselő-testület a javaslatot 9 igen szavazattal (egyhangúlag) elfogadja.
Szavazásra bocsátja Pap Ágnes nem képviselő jelölését a Humánpolitikai Bizottságba.

A Képviselő-testület a javaslatot 9 igen szavazattal (egyhangúlag) elfogadja.

Szavazásra bocsátja Nagy Gábor képviselő jelölését a Jogi és Ügyrendi Bizottság elnökének.

A Képviselő-testület a javaslatot 8 igen szavazattal (1 fő nem vett részt a szavazásban) elfogadja.
Szavazásra bocsátja dr.Bakó Mária Lujza képviselő jelölését a Jogi és Ügyrendi Bizottságba.

A Képviselő-testület a javaslatot 8 igen szavazattal (1 fő nem vett részt a szavazásban) elfogadja.
Szavazásra bocsátja dr.Ujlaki Eszter nem képviselő jelölését a Jogi és Ügyrendi Bizottságba.

A Képviselő-testület a javaslatot 9 igen szavazattal (egyhangúlag) elfogadja.

Szavazásra bocsátja Turcsányi Csaba képviselő jelölését a Pénzügyi és Fejlesztési Bizottság elnökének.

A Képviselő-testület a javaslatot 8 igen szavazattal (1 fő nem vett részt a szavazásban) elfogadja.
Szavazásra bocsátja Bánfi Attila képviselő jelölését a Pénzügyi és Fejlesztési Bizottságba.

A Képviselő-testület a javaslatot 8 igen szavazattal (1 fő nem vett részt a szavazásban) elfogadja.
Szavazásra bocsátja Bailo Amadou képviselő jelölését a Pénzügyi és Fejlesztési Bizottságba.

A Képviselő-testület a javaslatot 8 igen szavazattal (1 fő nem vett részt a szavazásban) elfogadja.
Szavazásra bocsátja Csőke Gyula nem képviselő jelölését a Pénzügyi és Fejlesztési Bizottságba.
A Képviselő-testület a javaslatot 9 igen szavazattal (egyhangúlag) elfogadja.

Szavazásra bocsátja dr.Sövény Mihályné nem képviselő jelölését a Pénzügyi és Fejlesztési Bizottságba.

A Képviselő-testület a javaslatot 9 igen szavazattal (egyhangúlag) elfogadja.

Szavazásra bocsátja a határozati javaslat elfogadását a jelölt személyekkel.

A Képviselő-testület a határozati javaslatot 9 igen szavazattal elfogadja és a következő határozatot hozza: 

390/2010. (X. 12.) Bácsalmás v. öh.

A Képviselő-testület Humánpolitikai, Jogi és Ügyrendi valamint 

Pénzügyi és Fejlesztési Bizottságának megválasztása 
Határozat

1./ Bácsalmás Város Önkormányzatának Képviselő-testülete (a továbbiakban: Képviselő-testület) a Humánpolitikai Bizottság 


elnökének: 
Pálmai Zoltán képviselőt, 


tagjainak:  
Bánfi Attila képviselőt, 




dr.Tanács Róbert képviselőt,


 
      
Kerényiné Szalai Katalin nem képviselőt 


 
      
Pap Ágnes nem képviselőt választja meg. 

2./ A Képviselő-testület a Jogi és Ügyrendi Bizottság


elnökének: 
Nagy Gábor képviselőt, 


tagjainak:  
dr.Bakó Mária Lujza képviselőt, 


 
      
dr.Ujlaki Eszter nem képviselőt választja meg. 

3./ A Képviselő-testület a Pénzügyi és Fejlesztési Bizottság 


elnökének: 
Turcsányi Csaba képviselőt, 


tagjainak:  
Bailo Amadou képviselőt, 




Bánfi Attila képviselőt,


 
      
Csőke Gyula nem képviselőt 


 
      
dr.Sövény Mihályné nem képviselőt választja meg. 

4./ A Képviselő-testület úgy dönt, hogy Bácsalmás Város Képviselő-testülete és szervei Szervezeti és Működési Szabályzatáról szóló 12/2009.(VII.2.) rendelet 2. sz. függeléke helyébe - A képviselő-testület állandó bizottságai - az 1-3. pont szerinti tartalom lép.

Határidő: azonnal 

Felelős : Dr. Keresztury Monika jegyző 

A határozatról értesül: 

1. Németh Balázs polgármester 

2. Dr. Keresztury Monika jegyző – általa az osztályvezetők 

3. Tomcsányi Katalin személyügyi üi.

4. A Bizottságok elnökei és tagjai 

-  .  -

dr.Bakó Mária Lujza levezető elnök: Felkéri a bizottságok nem képviselő tagjait az eskületételre, majd az esküokmány aláírására.

Megkéri a jelenlévőket, hogy az eskütétel idejére álljanak fel.

Németh Balázs polgármester előmondja az esküszöveget:
„Én, (név) esküszöm, hogy hazámhoz, a Magyar Köztársasághoz hű leszek; az Alkotmányt a többi jogszabállyal együtt megtartom és megtartatom; a tudomásomra jutott titkot megőrzöm; bizottsági tisztségemből eredő feladataimat Bácsalmás fejlődésének előmozdítása és az Alkotmány érvényesülése érdekében lelkiismeretesen teljesítem.

(A megválasztott önkormányzati tisztségviselő meggyőződése szerint)

Isten engem úgy segéljen!”

dr.Bakó Mária Lujza levezető elnök: Szünetet rendel el, mely idő alatt a Jogi és Ügyrendi Bizottság megkezdi a következő napirendek (polgármesteri, alpolgármesteri illetmény/tiszteletdíj megállapítása) előkészítését.

-  .  -

Németh Balázs polgármester felkéri Bányai Gábor országgyűlési képviselőt a megjelentek köszöntésére.

Bányai Gábor országgyűlési képviselő: Köszönti a jelenlévőket és gratulál a megválasztott polgármesternek és a képviselőknek. 

A város által kért segítséget eddig is igyekezett megadni, ez a továbbiakban is így lesz.

A kislétszámú képviselő-testület több munkát ad a testületi tagoknak, akiket arra kér, hogy a megnövekedett feladatok között mindig Bácsalmás érdekeit helyezzék előtérbe.

Várhatóan nehéz időszak következik, ezért erős összefogásra van szükség.

A polgármesternek és valamennyi képviselőnek sok sikert kíván munkájához.

-  .  -
6. napirendi pont

Alpolgármester megválasztása titkos szavazással és eskütétele 

(Az előterjesztés a jegyzőkönyv melléklete.)
Német Balázs polgármester: Az Ötv. 12.§ (4) bekezdés a) pontja és a jelölt nyilatkozata alapján – mivel az érintett a nyilvános tárgyalásba beleegyezett – az előterjesztés tárgyalását nyílt ülésen javasolja.

Az Ötv. 34.§ (1) bekezdése kimondja, hogy a képviselő-testület a polgármester javaslatára titkos szavazással, a képviselő-testület megbízatásának időtartamára - a polgármester helyettesítésére, munkájának a segítésére alpolgármestert választ. 
A 2010. október 3-i önkormányzati választás után történt egyeztetés után Tóth Árpád képviselő személyében lát garanciát arra, hogy az alpolgármesteri a feladatokat ellássa. 

Javasolja, hogy titkos szavazással Tóth Árpád képviselőt válasszák meg alpolgármesternek. 

Tóth Árpád képviselő: Nyilatkozik, hogy a jelölést elfogadja, egyben bejelenti érintettségét, a döntéshozatalban nem kíván részt venni.

dr. Bakó Mária Lujza korelnök: Az alpolgármester személyére vonatkozó javaslatot szavazásra bocsátja. 
A képviselő-testület az alpolgármester jelölésére vonatkozó javaslatot 8 igen szavazattal ( 1 képviselő nem szavazott) elfogadja.

A titkos szavazás lebonyolítására felkéri a Jogi és Ügyrendi Bizottságot.
Nagy Gábor, a JÜB elnöke: Elmondja, hogy minden képviselő kap egy szavazó lapot, amelyen a jelölt neve melletti karikába egyértelműen jelzett, egymást metsző két vonallal (+ vagy x) szavazhatnak érvényesen. A szavazást a technikai helyiségben fogják lebonyolítani. Alpolgármester az lehet, aki a megválasztott képviselők több mint a felének szavazatát megkapja, azaz legalább 5 érvényes szavazatot kap.

Szavazás
Nagy Gábor, a JÜB elnöke: Ismerteti a titkos szavazás lebonyolításáról és eredményéről készült jegyzőkönyvben foglaltakat.

A szavazás során a képviselők 8 szavazatot adtak le, valamennyi érvényes volt. Tóth Árpádra leadott szavazatok: 8 igen 0 nem, így a testület 8 igen szavazattal Tóth Árpád képviselőt választotta meg alpolgármesternek.

A Képviselő-testület határozata:

391/2010. (X. 12.) Bácsalmás v. öh.

Tóth Árpád alpolgármester megválasztása



Határozat

Bácsalmás Város Önkormányzatának Képviselő-testülete Tóth Árpád képviselőt választja meg társadalmi megbízatású alpolgármesternek 2010. október 12. napjától.

Határidő: azonnal 

Felelős  : dr. Keresztury Monika jegyző 

A határozatról értesül: 

1. Német Balázs polgármester 

2. Dr. Keresztury Monika jegyző – általa az osztályvezetők

3. Tóth Árpád alpolgármester 

4. Tomcsányi Katalin személyügyi üi.

A képviselő-testület a határozat végrehajtásáról nem kér jelentést.

-  .  -

dr.Bakó Mária Lujza korelnök: Felkéri a jelenlévőket, hogy az alpolgármester eskütételéhez állnak fel.

Németh Balázs polgármester előmondja az esküszöveget:

„Én, (név) esküszöm, hogy hazámhoz, a Magyar Köztársasághoz hű leszek; az Alkotmányt a többi jogszabállyal együtt megtartom és megtartatom; a tudomásomra jutott titkot megőrzöm; polgármesteri tisztségemből eredő feladataimat Bácsalmás fejlődésének előmozdítása és az Alkotmány érvényesülése érdekében lelkiismeretesen teljesítem.

(A megválasztott önkormányzati tisztségviselő meggyőződése szerint)

Isten engem úgy segéljen!”

Tóth Árpád alpolgármester az eskü letétele után aláírja az esküokmányt.

-  .  -

7. napirendi pont

A polgármester illetményének és költségtérítésének megállapítása 

(Az előterjesztés a jegyzőkönyv melléklete.)

Nagy Gábor JÜB elnök: A képviselő-testület a polgármester illetményét a köztisztviselők jogállásáról szóló 1992. évi XXIII. törvény 43. §-ának (1) bekezdése szerint megállapított illetményalap és a körzetközponti feladatot ellátó önkormányzatok számára meghatározott szorzószám (12,5-13,5) szorzataként, összegszerűen állapítja meg. Polgármester úrral történt előzetes egyeztetés szerint az illetményre a legalacsonyabb, azaz 12.5%-os szorzóval teszek javaslatot. A fentiek figyelembevételével a polgármester illetményét 2010. október 4. napjától 12.5x38.650= 483.125,-Ft összegben javaslom megállapítani.

A Pttv. 18. § (2)-(3) bekezdésében foglaltak alapján, a polgármesternek a tisztség ellátásával összefüggő tevékenység alapján felmerülő költségeit meg kell téríteni, vagy részére költségátalány állapítható meg, melynek mértéke a polgármester illetményének 20-30 %-ának megfelelő összeg. 

Polgármester úrral történt előzetes egyeztetés alapján a 30 %-os költségátalány megállapítására teszek javaslatot.

A bizottság a szünetben ülésezett és a határozati javaslatot a Képviselő-testületnek elfogadásra ajánlja.
Németh Balázs polgármester: Bejelenti személyes érintettségét, a döntéshozatalban nem vesz részt.

dr. Bakó Mária Lujza korelnök: Észrevétel, hozzászólás nincs, szavazásra bocsátja a határozati javaslat elfogadását.
A Képviselő-testület a határozati javaslatot 8 igen szavazattal (1 fő nem vett részt a szavazásban) elfogadja és a következő határozatot hozza:

392/2010. (X. 12.) Bácsalmás v. öh.

Németh Balázs polgármester illetményének 

és költségátalányának megállapítása 




Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) Németh Balázs polgármester illetményét 2010. október 4-től 483.125,-Ft/hó összegben állapítja meg. 

2.
A Képviselő-testület Pttv. 18. § (2)-(3) bekezdésében foglaltaknak megfelelően, Németh Balázs polgármester részére 2010. október 4-től 144.938,-Ft/hó költségátalányt állapít meg, melyet minden hónap 5. napjáig kell számfejteni és kifizetni. 

3.
A Képviselő-testület megbízza a jegyzőt, hogy az 1. és 2. pontban foglaltak végrehajtására a szükséges intézkedést tegye meg. 

Határidő: azonnal 

Felelős : Dr. Keresztury Monika jegyző

A Képviselő-testület a határozat végrehajtásáról nem kér jelentést. 

A határozatról értesülnek: 

1. Németh Balázs polgármester 

2. Dr. Keresztury Monika jegyző

3. Váczi Julianna gazdasági osztályvezető 

4. Tomcsányi Katalin személyügyi üi.

-  .  -

8. napirendi pont

Az alpolgármester tiszteletdíjának és költségtérítésének megállapítása 

(Az előterjesztés a jegyzőkönyv melléklete.)

Nagy Gábor JÜB elnök: A polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény (Pttv.) 4. § (1) és (2) bekezdése alapján a társadalmi megbízatású alpolgármester részére adható tiszteletdíj legmagasabb összege nem érheti el a társadalmi megbízatású polgármester tiszteletdíját, amely a 6.5 -es szorzót figyelembe véve 6.5x38.650= 251.225.-Ft/hó összeg. 

Javaslom a Tisztelt Képviselő-testületnek, hogy az alpolgármester részére a tiszteletdíjat a hivatkozott törvényi előírások alapján 2010. október 12. napjától 250.000,-Ft/hó összegben állapítsa meg. 

A Pttv. 18. § (3) bekezdésében foglaltak alapján, az alpolgármesternek a tisztség ellátásával összefüggő tevékenység alapján felmerülő költségeire költségátalány állapítható meg, melynek mértéke az alpolgármester tiszteletdíjának 10-20 %-ának megfelelő összeg lehet. Javaslom, hogy az alpolgármester részére a költségátalányt 2010. október 12. napjától 50.000,- Ft/hó összegben állapítsa meg a testület. 

Tóth Árpád alpolgármester: Bejelenti személyes érintettségét, a döntéshozatalban nem vesz részt.

dr.Bakó Mária Lujza korelnök: Észrevétel, hozzászólás nincs, szavazásra bocsátja a határozati javaslat elfogadását.

A Képviselő-testület a határozati javaslatot 8 igen szavazattal (1 fő nem vett részt a szavazásban) elfogadja és a következő határozatot hozza:

393/2010. (X. 12.) Bácsalmás v. öh.

Tóth Árpád alpolgármester tiszteletdíjának 

és költségátalányának megállapítása




Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) Tóth Árpád társadalmi megbízatású alpolgármester tiszteletdíját 2010. október 12. napjától 250.000,- Ft/hó összegben állapítja meg.

2.
A Képviselő-testület Tóth Árpád alpolgármester költségátalányának összegét 2010. október 12. napjától 50.000,- Ft/hó összegben állapítja meg. 

3.
A Képviselő-testület megbízza a polgármestert, hogy az 1.-2. pontban foglaltak végrehajtására a szükséges intézkedéseket tegye meg. 

Határidő: azonnal 

Felelős  : Németh Balázs polgármester 

A határozatról értesül: 

1. Németh Balázs polgármester 

2. Dr. Keresztury Monika jegyző 

3. Tóth Árpád alpolgármester 

4. Váczi Julianna gazdasági osztályvezető

5. Tomcsányi Katalin személyügyi üi.

A Képviselő-testület a határozat végrehajtásáról nem kér jelentést. 

-  .  -
9. napirendi pont

Az előző polgármester további juttatása

(Az előterjesztés a jegyzőkönyv melléklete.)

Németh Balázs polgármester: Az előterjesztés napirendről való levételét javasolja az alábbiak miatt:

A Képviselő-testület a korábbi polgármestert a végkielégítésén túl további 3 havi illetményének megfelelő juttatásban részesítheti meghatározott törvényi feltételek fennállása esetén.

A 2010. október 1-én hatályba lépő 2010. XC. törvény módosította a különadó alapját képező jövedelmeket, valamint a különadó mértékét. 

Zalántai Endre leköszönő polgármester javasolt 3 havi juttatása a kifizetése esetén a különadó alapját képezné, így 98 %-os adókulcs alá esne, a nettó kifizetés a javasolt összegből csak 2 % lenne.

A nettó kifizetés mértékéhez viszonyítva aránytalanul nagy személyi juttatás és járulékfizetési kötelezettség terhelné az Önkormányzatot, ezen indokok alapján javaslom az előterjesztés napirendről történő levételét.

dr.Bakó Mária Lujza korelnök: Észrevétel, hozzászólás nincs, szavazásra bocsátja az előterjesztés napirendről való levételét.
A Képviselő-testület az előterjesztést 9 igen szavazattal (egyhangúlag) napirendjéről leveszi és a következő határozatot hozza:

394/2010. (X. 12.) Bácsalmás v. öh.

388/2010.(X.12.) Bácsalmás v. öh., a Képviselő-testület

2010. október 12-i ülése napirendjének módosítása 


Határozat

Bácsalmás Város Önkormányzatának Képviselő-testülete a napirend megállapítása tárgyú, 388/2010. (X. 12.) Bácsalmás v. öh. határozatát az alábbiak szerint módosítja:

Napirendjéről leveszi a 9. számú, Előző főállású polgármester juttatása tárgyú előterjesztést.

Határidő: azonnal

Felelős  Németh Balázs polgármester

-  .  -
10. napirendi pont
A Képviselő-testület és szervei Szervezeti és Működési Szabályzatáról szóló 12/2009.(VII.2.) önkormányzati rendelet felülvizsgálata

(Az előterjesztés a jegyzőkönyv melléklete.)

Németh Balázs polgármester: Az 1994. évi LXIII. törvény 62.§ (5) bekezdése alapján a képviselő-testületek az alakuló ülésüket követő fél éven belül felülvizsgálják, megalkotják a szervezeti és működési szabályzatukat. Bár a testület módosította az alakuló ülésén az SZMSZ-t, további változtatásokat is szükséges eszközölni a tárgyi rendeleten. Javasolja a Jogi és Ügyrendi Bizottságot megbízni a felülvizsgálattal.

dr.Bakó Mária Lujza korelnök: Észrevétel, hozzászólás nincs, szavazásra bocsátja a határozati javaslat elfogadását.

A Képviselő-testület a határozati javaslatot 9 igen szavazattal (egyhangúlag) elfogadja és a következő határozatot hozza:

395/2010. (X. 12.) Bácsalmás v. öh.

Megbízás adása a Szervezeti és 

Működési Szabályzat felülvizsgálatára 




Határozat

Bácsalmás Város Önkormányzatának Képviselő-testülete a 12/2009. (VII. 2.) rendeletét – Szervezeti és Működési Szabályzatát – felülvizsgálja, melynek elvégzésével a Jogi és Ügyrendi Bizottságot és dr. Keresztury Monika jegyzőt bízza meg. 

Határidő: 2011. áprilisi soros képviselő-testületi ülés

Felelős  : dr. Keresztury Monika jegyző 


   
  Nagy Gábor JÜB-elnök 

A határozatról értesül kivonat: 

1. Németh Balázs polgármester 

2. Nagy Gábor JÜB-elnök 

3. Dr. Keresztury Monika jegyző 

-  .  -
dr.Bakó Mária Lujza korelnök: Megállapítja, hogy több napirendi pont nincs. A részvételt megköszönve az ülést 15 óra 20 perckor berekeszti.

Felkéri a jelenlévőket, hogy együtt énekeljék el a Szózatot.

K. m. f.



Németh Balázs sk.




dr. Keresztury Monika sk.
                        polgármester 





                jegyző


              Bailo Amadou sk.




        Bánfi Attila sk.




   képviselők, jegyzőkönyv-hitelesítők
A másolat hiteles:
Bácsalmás, 2010. november 8. 

dr.Páncsics Piroska 

testületi ügyintéző
